Izziņa par atzinumos sniegtajiem iebildumiem

|  |
| --- |
| **par informatīvo ziņojumu “Par strukturālajām reformām iekšlietu nozarē”** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  | 2. | 3. | 4. | 5. | 6. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 15.10.2020.-21.10.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Veselības ministrija, Latvijas Pašvaldību savienība |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Finanšu ministrija |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Tieslietu ministrija** | | | | | |
| 1. | Iebildums izteikts attiecībā uz visu informatīvo ziņojumu kopumā. | Tieslietu ministrija ir izskatījusi Iekšlietu ministrijas sagatavoto informatīvā ziņojuma projektu "Par strukturālajām reformām iekšlietu nozarē" (turpmāk – ziņojums) un atbalsta tā tālāku virzību, izsakot šādu iebildumu:  Ziņojuma 9. lappusē un Ministru kabineta sēdes protokollēmuma "Informatīvais ziņojums "Par strukturālajām reformām iekšlietu nozarē"" (turpmāk – protokollēmuma projekts) 2. punktā norādīts, ka Iekšlietu ministrija lūdz atbalstīt ziņojumā iekļautos pasākumus strukturālo un zaļās pārejas reformas īstenošanai. Vienlaikus no ziņojuma un tam pievienotajiem pielikumiem secināms, ka iekļautie pasākumi strukturālo reformu īstenošanai, cita starpā, paredz Valsts policijas struktūras un funkciju racionalizēšanu un optimizēšanu atbilstoši Strukturālo reformu atbalsta programmas projekta "Iekšlietu nozares iestāžu efektivitātes paaugstināšana" pirmajam posmam (turpmāk – SRAP 1). Tāpat no ziņojuma secināms, ka Iekšlietu ministrija un tās padotības iestāžu vadība ir atbalstījusi SRAP 1 rekomendāciju ieviešanu un ir aktīvi uzsākušas izstrādāto rekomendāciju īstenošanu atbilstoši iekšējiem dokumentiem, darba plāniem, kā arī Iekšlietu ministrijas 2020. gada 17. augusta rīkojumam Nr. 1-112/899 "Par Eiropas Komisijas Strukturālo reformu atbalsta programmas projektā izstrādāto rekomendāciju ieviešanu". Atbilstoši minētā rīkojuma 1. punktam līdz 2021. gada 30. jūnijam paredzēts pārskatīt esošo Valsts policijas struktūru un, pamatojoties uz ekspertu ieteikumiem, izstrādāt jaunu Valsts policijas struktūru. Vienlaikus minētais punkts paredz līdz 2021. gada 30. jūnijam, pamatojoties uz veikto izvērtējumu, izstrādāt un apstiprināt jaunu Valsts policijas struktūru, kā arī tam pakārtotos iekšējos normatīvos aktus, rīkojuma un citus dokumentus organizatorisko un funkcionālo reformu īstenošanai.  Vēršam uzmanību, ka Ministru kabineta 2020. gada 14. jūlija sēdē izskatīts un atbalstīts informatīvais ziņojums "Par tiesu ekspertīžu institūta reformas ieviešanas iespēju izvērtējumu" (prot. Nr. 44 56. §), kas paredz īstenot tiesu ekspertīžu institūta reformu, kuras rezultātā plānots izveidot vienotu tiesu ekspertīžu iestādi, līdz 2025. gada 31. decembrim Valsts policijas Kriminālistikas pārvaldes Ekspertīžu biroju pievienojot Valsts tiesu ekspertīžu birojam. Vienlaikus minētais informatīvais ziņojums paredz virkni pasākumu, kas skar Valsts policijas Kriminālistikas pārvaldes Ekspertīžu biroju. Ne no ziņojuma, ne no protokollēmuma projekta nav izsecināms, kā, īstenojot SRAP 1, tiks ņemti vērā arī tiesu ekspertīžu institūta reformas īstenošanai paredzētie pasākumi. Līdz ar to norādām uz nepieciešamību ziņojumu un protokollēmuma projektu precizēt, norādot, ka, īstenojot SRAP 1 attiecībā uz Valsts policiju iekļautās rekomendācijas, tiks ņemti vērā Ministru kabineta 2020. gada 14. jūlija sēdē izskatītajā un atbalstītajā informatīvajā ziņojumā "Par tiesu ekspertīžu institūta reformas ieviešanas iespēju izvērtējumu" (prot. Nr. 44 56. §) iekļautie pasākumi, kas skar Valsts policiju. | **Iebildums ņemts vērā** | Lai nodrošinātu iekšlietu nozarē noteikto stratēģisko prioritāšu sasniegšanu un ilgtermiņa nozares attīstību, ir nepieciešama tālredzīga un uz sabiedrības vajadzībām balstīta nekustamo īpašumu un infrastruktūras pārvaldības un attīstības politika. Iekšlietu ministrija un tās padotības iestādes jau strādā pie strukturālo reformu ieviešanas atbilstoši SRAP 1 projekta ietvaros saņemtajām starptautisko partneru rekomendācijām un no tā izrietošajam SRAP 1 ieviešanas plānam. Īstenojot SRAP 1 attiecībā uz Valsts policiju iekļautās rekomendācijas, tiks ņemti vērā Ministru kabineta 2020. gada 14. jūlija sēdē izskatītajā un atbalstītajā informatīvajā ziņojumā "Par tiesu ekspertīžu institūta reformas ieviešanas iespēju izvērtējumu" (prot. Nr. 44 56. §) iekļautie pasākumi, kas skar Valsts policiju. Iekšlietu ministrija arī turpina darbu pie strukturālo reformu ieviešanas SRAP 2 un SRAP 3 projektu ietvaros. Tomēr, lai strukturālās reformas patiesi būtu vērstas uz ilgtermiņa kvalitāti un uzlabojumiem, tām jānotiek paralēli vispārējai darba efektivizācijai un resursu optimizācijai. |
| **Finanšu ministrija** | | | | | |
| 2. | 3. Noteikt, ka strukturālo reformu īstenošana iekšlietu nozarē tiek finansēta, piesaistot:  3.1. Atveseļošanas un noturības mehānisma finansējumu;  3.2. Eiropas Savienības fondu un programmu 2021.-2027.plānošanas perioda līdzekļus;  3.3. iekšlietu nozares iestāžu pamatfunkciju izpildes nodrošināšanai piešķirtos valsts budžeta līdzekļus, nepieciešamības gadījumā virzot priekšlikumus par papildu finansējuma piešķiršanu gadskārtējā likumprojekta par valsts budžetu un likumprojekta par vidēja termiņa budžeta ietvaru sagatavošanas procesā;  3.4. privāto finansējumu publiskās un privātās partnerības ietvaros, ja finanšu un ekonomisko aprēķinu sagatavošanas rezultātā tiks atbalstīta publiskās un privātās partnerības modeļa pielietošana nozares pamatfunkciju izpildei nepieciešamo objektu būvniecībai. | Ņemot vērā, ka vēl turpinās diskusijas un nav panākta vienošanās par Atveseļošanas un noturības mehānisma saturu un finansējuma apjomu, kā arī par Eiropas Savienības fondu darbības programmu 2021 – 2027.gadam, lūdzam svītrot MK protokollēmuma 3.1. un 3.2.apakšpunktus, nodalot tos atsevišķā punktā un nosakot, ka Iekšlietu ministrija var nākt ar priekšlikumiem finansējumam šo avotu ietvaros. | **Iebildums ņemts vērā daļēji**  Uzdevumus sagatavot attiecīgus priekšlikumus Iekšlietu ministrijai ir paredzēts protokollēmuma 4.punktā, gadījumā, ja tiks atbalstīta attiecīgo pasākumu īstenošana no attiecīgā resursu avota. Protokollēmuma 2.punkts ietver konceptuālu atbalstu informatīvajā ziņojumā paredzēto pasākumu īstenošanu finansēt no tajā minētajiem resursu avotiem. Attiecīgie priekšlikumi atbilstoši protokollēmuma 4.punktā paredzētajam tiks sagatavoti tikai pēc attiecīgo lēmumu pieņemšanas, līdz ar to, nesaskatām pretrunu starp protokollēmuma 2., 3. un 4.punktā paredzēto un to, ka diskusijas par no attiecīgajiem resursu avotiem atbalstāmajiem pasākumiem tikai vēl noris. | 1. Konceptuāli atbalstīt informatīvajā ziņojumā iekļautos pasākumus strukturālo un zaļās pārejas reformas īstenošanai iekšlietu nozarē. 2. Noteikt, ka strukturālo reformu īstenošanu iekšlietu nozarē finansē, piesaistot vienu vai vairākus no zemāk minētajiem iespējamajiem finansēšanas avotiem, ja tiek atbalstīta finansējuma piešķiršana šim mērķim:    1. Atveseļošanas un noturības mehānisma finansējumu;    2. Eiropas Savienības fondu un programmu 2021.-2027.plānošanas perioda līdzekļus;    3. iekšlietu nozares iestāžu pamatfunkciju izpildes nodrošināšanai piešķirtos valsts budžeta līdzekļus, nepieciešamības gadījumā virzot priekšlikumus par papildu finansējuma piešķiršanu gadskārtējā likumprojekta par valsts budžetu un likumprojekta par vidēja termiņa budžeta ietvaru sagatavošanas procesā;    4. privāto finansējumu publiskās un privātās partnerības ietvaros, ja finanšu un ekonomisko aprēķinu sagatavošanas rezultātā tiek konstatēts, ka publiskās un privātās partnerības modeļa īstenošana ir ekonomiski izdevīgāka alternatīva nozares pamatfunkciju izpildei nepieciešamo objektu būvniecībai. 3. **Atbilstoši finansējuma pieejamībai attiecīgajā resursu avotā un pieņemtajiem lēmumiem** Iekšlietu ministrijai sagatavot un normatīvajos aktos noteiktajā kārtībā virzīt izskatīšanai Ministru kabinetā lēmumu projektus attiecīgo būvniecības projektu finansēšanai. |
| 3. | 3. Noteikt, ka strukturālo reformu īstenošana iekšlietu nozarē tiek finansēta, piesaistot:  3.1. Atveseļošanas un noturības mehānisma finansējumu;  3.2. Eiropas Savienības fondu un programmu 2021.-2027.plānošanas perioda līdzekļus;  3.3. iekšlietu nozares iestāžu pamatfunkciju izpildes nodrošināšanai piešķirtos valsts budžeta līdzekļus, nepieciešamības gadījumā virzot priekšlikumus par papildu finansējuma piešķiršanu gadskārtējā likumprojekta par valsts budžetu un likumprojekta par vidēja termiņa budžeta ietvaru sagatavošanas procesā;  3.4. privāto finansējumu publiskās un privātās partnerības ietvaros, ja finanšu un ekonomisko aprēķinu sagatavošanas rezultātā tiks atbalstīta publiskās un privātās partnerības modeļa pielietošana nozares pamatfunkciju izpildei nepieciešamo objektu būvniecībai. | Lūdzam MK protokollēmuma 3.4.apakšpunktu izteikt šādā redakcijā:  “3.4. privāto finansējumu publiskās un privātās partnerības ietvaros, ja finanšu un ekonomisko aprēķinu sagatavošanas rezultātā tiek konstatēts, ka publiskās un privātās partnerības projekta īstenošana ir ekonomiski izdevīgākā alternatīva nozares pamatfunkciju izpildei nepieciešamo objektu būvniecībai.”. | **Iebildums ņemts vērā** | 3. Noteikt, ka strukturālo reformu īstenošanu iekšlietu nozarē finansē, piesaistot vienu vai vairākus no zemāk minētajiem iespējamajiem finansēšanas avotiem, ja tiek atbalstīta finansējuma piešķiršana šim mērķim:  3.1. Atveseļošanas un noturības mehānisma finansējumu;  3.2. Eiropas Savienības fondu un programmu 2021.-2027.plānošanas perioda līdzekļus;  3.3. iekšlietu nozares iestāžu pamatfunkciju izpildes nodrošināšanai piešķirtos valsts budžeta līdzekļus, nepieciešamības gadījumā virzot priekšlikumus par papildu finansējuma piešķiršanu gadskārtējā likumprojekta par valsts budžetu un likumprojekta par vidēja termiņa budžeta ietvaru sagatavošanas procesā;  3.4. privāto finansējumu publiskās un privātās partnerības ietvaros, ja finanšu un ekonomisko aprēķinu sagatavošanas rezultātā tiks konstatēts, ka publiskās un privātās partnerības modeļa īstenošana ir ekonomiski izdevīgākā alternatīva nozares pamatfunkciju izpildei nepieciešamo objektu būvniecībai. |
| 4. | Iebildums izteikts attiecībā uz visu informatīvo ziņojumu kopumā. | Lūdzam Informatīvā ziņojuma 5.lpp detalizētāk atrunāt, kāda Darbības programmas specifiskā atbalsta mērķa vai pasākuma ietvaros tiek īstenoti projekti, kā arī papildināt informāciju ar projektu kodiem un nosaukumiem, kā arī par īstenotajiem ugunsdzēsības depo būvniecības projektiem, norādot to skaitu un atrašanās vietu. | **Iebildums ņemts vērā** | Informatīvais ziņojums papildināts atbilstoši iebildumā norādītajam (5.lpp) |
| 5. | **Iekšlietu ministrija jau ir spērusi būtiskus soļus nekustamo īpašumu struktūras optimizēšanai, tā rezultātā atsavināšanai nodoti 36 nekustamie īpašumi, t.sk. zeme vairāk kā 23 ha platībā un ēkas vairāk kā 20 000 m2 platībā. Daļa no šiem īpašumiem jau ir atsavināta, bet daļai joprojām turpinās atsavināšanas process. Papildus tam Iekšlietu ministrija ir iecerējusi izbūvēt 43 administratīvos centrus, kas perspektīvā ļautu Iekšlietu ministrijai samazināt kopējo nekustamo īpašumu skaitu par vēl 22 nekustamajiem īpašumiem, kā arī atteikties no vairāk kā 36 nomas objektiem. Tāpat Iekšlietu ministrija aktīvi strādā pie nekustamo īpašumu pārvaldīšanas modeļa pilnveides, kā ietvaros, pateicoties sadarbībai ar VAS Valsts nekustamie īpašumi, ir ieviesta nekustamo īpašumu uzskaites sistēma (nekustamo īpašumu portfelis).** | Informatīvā ziņojuma 6.lp. minēts, ka atsavināšanai nodoti 36 nekustamie īpašumi. Lūdzam skaidrot, vai tas ir kopējais atsavināšanai virzīto nekustamo īpašumu skaits vai arī, piemēram, šogad atsavināšanai virzīto nekustamo īpašumu skaits, t.sk. norādot, kas organizē to atsavināšanu (VAS “Valsts nekustamie īpašumi” vai Iekšlietu ministrija). | **Iebildums ņemts vērā** | **Iekšlietu ministrija jau ir spērusi būtiskus soļus nekustamo īpašumu struktūras optimizēšanai, tā rezultātā pirmajā posmā atsavināšanai tiek virzīti 36 nekustamie īpašumi, t.sk. zeme vairāk kā 23 ha platībā un ēkas vairāk kā 20 000 m2 platībā. Daļa no šiem īpašumiem jau ir atsavināta, bet daļai joprojām turpinās atsavināšanas process.** Nekustamo īpašumu atsavināšanu pamatā organizē Iekšlietu ministrija (Nodrošinājuma valsts aģentūra), bet daļa no īpašumiem nodota atsavināšanai valsts akciju sabiedrībai “Valsts nekustamie īpašumi”. **Papildus tam Iekšlietu ministrija ir iecerējusi izbūvēt 43 administratīvos centrus, kas perspektīvā ļautu Iekšlietu ministrijai samazināt kopējo nekustamo īpašumu skaitu par vēl 22 nekustamajiem īpašumiem, nododot tos atsavināšanai, kā arī atteikties no vairāk kā 36 nomas objektiem. Tāpat Iekšlietu ministrija aktīvi strādā pie nekustamo īpašumu pārvaldīšanas modeļa pilnveides, kā ietvaros, pateicoties sadarbībai ar VAS Valsts nekustamie īpašumi, ir ieviesta nekustamo īpašumu uzskaites sistēma (nekustamo īpašumu portfelis).** |
| 6. | Ņemot vērā ēku kritisko stāvokli, kā arī valsts budžeta iespējas, Iekšlietu ministrija ir vērtējusi arī citus iespējamos finansēšanas avotus, piemēram, virzot ieceri nozares pamatfunkciju izpildei nepieciešamo objektu būvniecību veikt, izmantojot publiskās un privātās partnerības modeli, kura piemērošanas izvērtēšanas uzsākšanu 2017.gada 14.februārī konceptuāli ir atbalstījusi arī valdība (*MK 14.02.2017. prot. Nr.7 42.§ 4., 5. un 7.punkts*). 2017.gada 1.jūnijā tika noslēgts līgums ar SIA “PriceWaterhouseCoopers” par finanšu un ekonomisko aprēķinu izstrādi, kas atbilstoši normatīvo aktu prasībām nosūtīti izvērtēšanai Centrālajai finanšu un līgumu aģentūrai un Finanšu ministrijai, kas izteica iebildumus attiecībā uz risku sadali starp publisko un privāto partneri. | Informatīvā ziņojuma 6.lp. par nozares pamatfunkciju izpildei nepieciešamo objektu būvniecības veikšanu, izmantojot publiskās un privātās partnerības modeli, minēts, ka Centrālā finanšu un līgumu aģentūra un Finanšu ministrija izteikušas iebildumus attiecībā uz risku sadali starp publisko un privāto partneri. Ņemot vērā, ka Centrālajai finanšu un līgumu aģentūrai un Finanšu ministrijai bija arī citi iebildumi (ne tikai par risku sadali), lūdzam precizēt minēto teikumu. | **Iebildums ņemts vērā** | Ņemot vērā ēku kritisko stāvokli, kā arī valsts budžeta iespējas, Iekšlietu ministrija ir vērtējusi arī citus iespējamos finansēšanas avotus, piemēram, virzot ieceri nozares pamatfunkciju izpildei nepieciešamo objektu būvniecību veikt, izmantojot publiskās un privātās partnerības modeli, kura piemērošanas izvērtēšanas uzsākšanu 2017.gada 14.februārī konceptuāli ir atbalstījusi arī valdība (*MK 14.02.2017. prot. Nr.7 42.§ 4., 5. un 7.punkts*). 2017.gada 1.jūnijā tika noslēgts līgums ar SIA “PriceWaterhouseCoopers” par finanšu un ekonomisko aprēķinu izstrādi, kas atbilstoši normatīvo aktu prasībām nosūtīti izvērtēšanai Centrālajai finanšu un līgumu aģentūrai un Finanšu ministrijai, kas izteica iebildumus attiecībā uz risku sadali starp publisko un privāto partneri, kā arī norādīja uz citām nepilnībām veiktajos finanšu un ekonomiskajos aprēķinos. |
| 7. | Iebildums izteikts attiecībā uz visu informatīvo ziņojumu kopumā. | Lūdzam papildināt Informatīvā ziņojuma 7.lpp ar informāciju par 2021.-2027.gada plānošanas perioda Eiropas Savienības struktūrfondu un Kohēzijas fonda darbības programmu, kurā 2.1.3.specifiskā atbalsta mērķa ietvaros plānots atbalsts Valsts ugunsdzēsības un glābšanas dienestam t.sk. plānots veikt ieguldījumus tehniskās un aprīkojuma remonta bāzes būvniecībā. | **Iebildums ņemts vērā** | Papildus Iekšlietu ministrija 2021.-2027.gada plānošanas perioda Eiropas Savienības struktūrfondu un Kohēzijas fonda darbības programmas 2.1.3.specifiskā atbalsta mērķa ietvaros pieteikusi atbalstu Valsts ugunsdzēsības un glābšanas dienesta tehniskās un aprīkojuma remonta bāzes būvniecībai, kas paredzēta visa veida Valsts ugunsdrošības un glābšanas dienesta operatīvo transportlīdzekļu tehniskajai apkopei un remontam gadījumos, kad ekonomiski un faktiski pamatotāk remontu ir veikt uz vietas, nesūtot transportlīdzekli uz rūpnīcu. Būvniecības projektu vadībai un uzraudzībai paredzēts piesaistīt atbilstošas jomas speciālistus, kuriem ir zināšanas un pieredze šāda mēroga projektu realizācijā. |
| 8. | **Publiskās un privātās partnerības projekti ir saistīti ar paaugstinātu risku, tie ir juridiski sarežģīti un ar ilgu izpildes periodu**, turklāt tie ir pakļauti daudz un dažādu faktoru ietekmei, kas jāaprēķina un jāņem vērā. Detalizēti tas izklāstīts **Fiskālās disciplīnas padomes pasūtītajā pētījumā “Publiskās un privātās partnerības riski”**. Iekšlietu ministrija tāpat ir veikusi konsultācijas ar Pasaules Bankas katastrofu risku vadības speciālistiem, kuri izteica **šaubas par iespēju veikt ugunsdzēsības depo būvniecību, izmantojot publiskās un privātās partnerības modeli**, jo ir maz ticams, ka privātais sektors izrādīs interesi par šāda veida sociāliem projektiem, jo tie nav peļņu nesoši. Iekšlietu ministrija tāpat norāda, ka daudzu ēku tehniskais stāvoklis ir tik kritisks, ka Iekšlietu ministrija nevar riskēt un meklēt potenciālos investorus, kuri būti gatavi investēt šāda veida projektos, jo tas var novest pie ēku sabrukšanas. | Informatīvajā ziņojumā 7.lp. tiek minēts, ka *publiskās un privātās partnerības projekti ir saistīti ar paaugstinātu risku, tie ir juridiski sarežģīti un ar ilgu izpildes periodu, turklāt tie ir pakļauti daudz un dažādu faktoru ietekmei, kas jāaprēķina un jāņem vērā.  Detalizēti tas izklāstīts Fiskālās disciplīnas padomes pasūtītajā pētījumā “Publiskās un privātās partnerības riski”. Iekšlietu ministrija tāpat ir veikusi konsultācijas ar Pasaules Bankas katastrofu risku vadības speciālistiem, kuri izteica šaubas par iespēju veikt ugunsdzēsības depo būvniecību, izmantojot publiskās un privātās partnerības modeli, jo ir maz ticams, ka privātais sektors izrādīs interesi par šāda veida sociāliem projektiem, jo tie nav peļņu nesoši. Iekšlietu ministrija tāpat norāda, ka daudzu ēku tehniskais stāvoklis ir tik kritisks, ka Iekšlietu ministrija nevar riskēt un meklēt potenciālos investorus, kuri būti gatavi investēt šāda veida projektos, jo tas var novest pie ēku sabrukšanas.*  Uzskatām, ka publiskajā un privātajā partnerībā (turpmāk – PPP) publiskais partneris savus riskus samazina, lielāko daļu no būvniecības un pieejamības riskiem nododot privātajam partnerim. Tāpat jebkurš ilgtermiņa investīciju projekts ir sarežģītāks par tradicionālo iepirkumu, līdz ar to uzskatām, ka nebūtu korekti norādīt, ka tikai publiskās un privātās partnerības projekti ir saistīti ar paaugstinātu risku, tie ir juridiski sarežģīti un ar ilgu izpildes periodu. Tāpat nevaram piekrist minētajam, ka maz ticams, ka privātais sektors izrādīs interesi par šāda veida sociāliem projektiem. Uzskatām, ka privātais partneris vienmēr ir ieinteresēts lielu infrastruktūras projektu būvniecībai, īpaši ja tie ir vairāki līdzīgi, tādejādi sasniedzot apjoma efektu. Privātā partnera interese atkarīga no līguma nosacījumiem un pārsvarā šādos PPP līgumos ir minēts, ka privātais partneris saņem maksājumus pēc būvniecības pabeigšanas un maksājuma apjoms ir atkarīgs no būves pieejamības atbilstošā kvalitātē. No Informatīvajā ziņojumā minētajiem secinājumiem izriet, ka privātais partneris ir ieinteresēts tikai koncesiju projektos, tomēr, mūsuprāt, ir pretēji- privātos partnerus vairāk interesē tieši tādi projekti, kur pieprasījumu risks nav privātā partnera pusē, tādejādi viņa ienākumi ir vieglāk prognozējami un atkarīgi tikai no būvniecības un apsaimniekošanas kvalitātes. Papildus nav saprotams, kā privāto investoru meklēšana var novest pie ēku sabrukšanas, ja alternatīva ir līdzīga procedūra caur Publisko iepirkumu likumu, slēdzot būvniecības līgumu, ko tāpat veiks privāts būvnieks. Lūdzam precizēt minēto informāciju. | **Iebildums ņemts vērā, precizējot informatīvā ziņojuma sadaļu par iespējām projektus īstenot publiskās un privātās partnerības ietvaros.** | **Publiskās un privātās partnerības projekti ir saistīti ar paaugstinātu risku, tie ir juridiski sarežģīti un ar ilgu izpildes periodu**, turklāt tie ir pakļauti daudz un dažādu faktoru ietekmei, kas jāaprēķina un jāņem vērā. Detalizēti tas izklāstīts **Fiskālās disciplīnas padomes pasūtītajā pētījumā “Publiskās un privātās partnerības riski”**. Iekšlietu ministrija norāda, ka daudzu ēku tehniskais stāvoklis ir tik kritisks, ka Iekšlietu ministrija ilgāk nevar atlikt šī jautājuma izskatīšanu, cerot atrast kādu investoru, kas būtu gatavs investēt šāda veida projektos, jo jebkura kavēšanās apdraud turpmāko ēku saglabāšanu, kā arī cilvēku veselību un dzīvību. |
| 9. | Iekšlietu ministrija arī turpina darbu pie strukturālo reformu ieviešanas SRAP 2 un SRAP 3 projektu ietvaros. Tomēr, lai strukturālās reformas patiesi būtu vērstas uz ilgtermiņa kvalitāti un uzlabojumiem, tām jānotiek paralēli vispārējai darba efektivizācijai un resursu optimizācijai. **Iekšlietu nozares nekustamo īpašumu un infrastruktūras sakārtošana ir priekšnoteikums, lai pašlaik īstenotās strukturālās reformas tiktu balstītas uz stabiliem pamatiem un nebūtu tikai īstermiņa risinājums.**  Saskaņā ar Iekšlietu ministrijas provizoriskajiem aprēķiniem ieceres īstenošanai būtu nepieciešami aptuveni 202 milj. *euro (aprēķinu pamatā ir plānotā ēku platība, reizinot ar vidējām plānotajām izmaksām uz vienu kvadrātmetru)*, kā ietvaros Iekšlietu ministrija iecerējusi 43 administratīvo centru un 6 atsevišķu ugunsdzēsības depo būvniecību, kuru izbūvei kopā būtu nepieciešami aptuveni 194,5 milj. *euro*. | Attiecībā uz Informatīvā ziņojuma 8. lp. minēto, ka *Iekšlietu ministrija arī turpina darbu pie strukturālo reformu ieviešanas SRAP 2 un SRAP 3 projektu ietvaros.* *Tomēr, lai strukturālās reformas patiesi būtu vērstas uz ilgtermiņa kvalitāti un uzlabojumiem, tām jānotiek paralēli vispārējai darba efektivizācijai un resursu optimizācijai.  Iekšlietu nozares nekustamo īpašumu un infrastruktūras sakārtošana ir priekšnoteikums, lai pašlaik īstenotās strukturālās reformas tiktu balstītas uz stabiliem pamatiem un nebūtu tikai īstermiņa risinājums* un 9.lp. minēto, ka  *Iekšlietu ministrija iecerējusi 43 administratīvo centru un sešu atsevišķu ugunsdzēsības depo būvniecību* būtiski ir norādīt, ka sākotnēji ir jānotiek strukturālajām reformām, lai tā rezultātā varētu secināt, cik daudz un kāda apjoma infrastruktūra ir nepieciešama – tas ir secināts arī Valsts kontroles 2017.gada 20.septembra revīzijas ziņojumā “Vai pirmstiesas izmeklēšana Valsts policijā ir efektīva”. Tādejādi lūdzam izvērtēt, vai MK protokollēmumā minētajam 4.punktam (Iekšlietu ministrijai virzīt izskatīšanai Ministru kabinetā lēmumu projektus attiecīgo būvniecības projektu finansēšanai) nebūtu jānotiek tikai pēc strukturālo reformu pabeigšanas. | **Atbilstoši Finanšu ministrijas lūgumam Iekšlietu ministrija izvērtēja iebildumu un pauž viedokli, ka**  **nekustamo īpašumu attīstība nevar notikt atrauti no strukturālajām reformām iekšlietu nozarē. Atbilstoša infrastruktūra ir viens no priekšnoteikumiem reformu īstenošanai, turklāt viena no plānotajām reformām ir tiešā veidā vērsta uz nekustamo īpašumu struktūras optimizāciju.** | Iekšlietu ministrija arī turpina darbu pie strukturālo reformu ieviešanas SRAP 2 un SRAP 3 projektu ietvaros. Tomēr, lai strukturālās reformas patiesi būtu vērstas uz ilgtermiņa kvalitāti un uzlabojumiem, tām jānotiek paralēli vispārējai darba efektivizācijai un resursu optimizācijai. **Iekšlietu nozares nekustamo īpašumu un infrastruktūras sakārtošana ir priekšnoteikums, lai pašlaik īstenotās strukturālās reformas tiktu balstītas uz stabiliem pamatiem un nebūtu tikai īstermiņa risinājums.**  Saskaņā ar Iekšlietu ministrijas provizoriskajiem aprēķiniem ieceres īstenošanai būtu nepieciešami aptuveni 202 milj. euro (aprēķinu pamatā ir plānotā ēku platība, reizinot ar vidējām plānotajām izmaksām uz vienu kvadrātmetru), kā ietvaros Iekšlietu ministrija iecerējusi 43 administratīvo centru un 6 atsevišķu ugunsdzēsības depo būvniecību, kuru izbūvei kopā būtu nepieciešami aptuveni 194,5 milj. euro. |
| 1. | Atbalstīt informatīvajā ziņojumā iekļautos pasākumus strukturālo un zaļās pārejas reformas īstenošanai iekšlietu nozarē. | **Priekšlikums**  Ņemot vērā, ka Informatīvā ziņojuma projektā iekļauto pasākumu strukturālo un zaļās pārejas reformas īstenošanai iekšlietu nozarē finansējums nav nodrošināts, ierosinām pārskatīt MK protokollēmuma projekta 2.punkta redakciju, pirms vārda “atbalstīt” iekļaujot vārdu “konceptuāli”. | **Priekšlikums ņemts vērā** | 1. Konceptuāli atbalstīt informatīvajā ziņojumā iekļautos pasākumus strukturālo un zaļās pārejas reformas īstenošanai iekšlietu nozarē. |
| **Finanšu ministrija**  (2020.gada 21.oktobra atzinums Nr.10.1-6/7-1/1006) | | | | |
| 1. | Iekšlietu nozares nekustamo īpašumu un infrastruktūras sakārtošana ir priekšnoteikums, lai pašlaik īstenotās strukturālās reformas tiktu balstītas uz stabiliem pamatiem un nebūtu tikai īstermiņa risinājums. | Lūdzam precizēt informatīvā ziņojuma tekstu 8.lp., papildinot to ar izziņas 9. iebildumā minēto, ka nekustamo īpašumu attīstība nevar notikt atrauti no strukturālajām reformām iekšlietu nozarē, jo nekustamo īpašumu un infrastruktūras sakārtošana nav priekšnoteikums reformu stabilitātei. | **Iebildums ņemts vērā** | Nekustamo īpašumu attīstība nevar notikt atrauti no strukturālajām reformām iekšlietu nozarē, turklāt viena no plānotajām reformām ir tiešā veidā vērsta uz nekustamo īpašumu struktūras optimizāciju un ilgtspēju, taču tas nav vienīgais priekšnoteikums reformu stabilitātei, tāpēc paralēli tiks īstenotas arī cita veida reformas.  Kopumā Iekšlietu ministrijas iecere **ļaus būtiski samazināt** Iekšlietu ministrijas **valdījumā un nomā esošo nekustamo īpašumu skaitu.** Rezultātā tiks radīta kvalitatīva, videi un veselībai draudzīga telpa, kas veicinās gan ekoloģisko, gan ekonomisko, gan sociālo ilgtspējību, kas ir ilgtspējīgas būvniecības pamatā, tādējādi nodrošinot racionālu budžeta līdzekļu izlietošanu. |

|  |  |
| --- | --- |
| Atbildīgā amatpersona |  |
|  |  |

Agate Sirmā

|  |
| --- |
| (par projektu atbildīgās amatpersonas vārds un uzvārds)  Iekšlietu ministrijas Nozares politikas departamenta vecākā referente |
| (amats)  67219508 |
| (tālruņa un faksa numurs) |
| agate.sirma@iem.gov.lv |